

Čokoládová Tretra Slovensko 2018 - **Organizačné pokyny**

**Čokoládovú Tretru Slovensko 2018, organizuje** z poverenia SSK Vítkovice **–** a s podporou Mesta Košice **– Atletika Košice o.z.**

Finále **Čokoládovej Tretry** je súčasťou IAAF World Challenge Zlatá tretra Ostrava a

budú v nej súťažiť oficiálne už **deti troch krajín, Česka, Poľska a Slovenska**.

Disciplíny a kategórie pre rok 2018, **zvlášť chlapci a dievčatá**

|  |  |
| --- | --- |
| **100 m** | **ročník 2011 – 2012 a mladší** |
| **200 m** | **ročník 2009 – 2010** |
| **300 m** | **ročník 2007 - 2008** |

**Čokoládová Tretra Slovensko bude mať v roku 2018 svoje krajské (reg.) kolá :**

|  |  |  |  |  |
| --- | --- | --- | --- | --- |
| 1. | 16.5. | Bratislavský kraj | Bratislava | NAŠA Športová Akadémia |
| 2. | 17.5. | Košický a Prešovský kraj | Košice | Atletika Košice o.z. |
| **3.** | **18.5.** | **Stredoslovenský kraj** | **Lučenec** | **SSAZ a MAC REDOX LC** |
| 4. | 23.5. | Trenčiansky kraj | Dubnica | SSAZ a Spartak Dubnica |

**Slovenské finále sa uskutoční 1.6.2016 o 13,00 v Košiciach**

**Prihlášky :**

**Prihlasovanie** je možné **hromadne** alebo **jednotlivo na xls formulári, ktorý bude možné stiahnuť na webových stránkach** [**www.atletikakosice.sk**](http://www.atletikakosice.sk) **alebo** [FACEBOOK **: Cokoladova tretra Slovensko**](https://www.facebook.com/cokotretrask/), prípadne ho na požiadanie zašleme.

K individuálnemu prihlasovaniu je možné tiež použiť online formulár na [www.cokoladovatretra.sk](http://www.cokoladovatretra.sk). Uvádza sa disciplína, meno, priezvisko, rok narodenia, pohlavie. **Pri hromadných prihláškach je potrebné uviesť zodpovednú osobu** a kontakt. Pretekári sa môžu prihlásiť k miestu štartu (mestu), podľa svojho výberu.

Prihlášky do krajských kôl je možné podávať **od 23.3. do 1.5**.

Prihlášky po tomto termíne odporúčame potvrdzovať s ohľadom na možnú menšiu kapacitu jednotlivých pretekov.

Hromadné prihlášky prosím zasielajte na [**hrbacek@hrdosport.sk**](mailto:hrbacek@hrdosport.sk) a v kópii na [**cokotretra@atletikakosice.sk**](mailto:cokotretra@atletikakosice.sk)

**Štarty** prebiehajú z vysokého štartu, bez štartovacích blokov

**Obuv** bez klincov (nie tretry)

**Časomiera** : **o víťazoch rozhodne elektronická časomiera s cieľovou kamerou. Cieľové snímky budú zverejnené po pretekoch na webových stránkach**.

**Štartovné je ZDARMA**

**Štartovné čísla** s menom dostane každý súťažiaci, ktorý bol prihlásený do riadneho termínu. Po tomto termíne budú k dispozícii len štartovné čísla bez mena.

**Občerstvenie** podávané na mieste : nápoje a cukrovinky od sponzorov.

**Doprava** na preteky je individuálna, na vlastné náklady.

Prezentácia na pretekoch prebieha podľa pokynov miestneho organizátora počas 1 hodiny pred začiatkom pretekov. Školy a skupiny prichádzajú k prezentácii v organizátorom určený čas. Učitelia a vedúci preberajú štartové čísla so spinkami a pridelia zverencom. Pretekári odchádzajú na štart v sprievode stewarda. Štartuje sa v štartovacích vlnách, podľa disciplín, t.j. každých 20 minút jedna disciplína.

**Vyhodnotenie:** vyhodnotenie bude prebiehať bezprostredne po skončení pretekov, naraz za všetky kategórie.

**Prví traja pretekári podľa času** v každej kategórii obdržia diplom a medailu.

**Prví traja z každej disciplíny v krajskom kole** zároveň **obdržia pozvánku do slovenského finále v Košiciach**. Organizátor krajského kola môže vyslať náhradníkov v prípade odmietnutia účasti v slovenskom finále.

**Prezentácia** : prezentácia na krajské kolo začína v tribúne Mestského štadióna o 8,30

a bude trvať do 9,30. Školy obdržia časový plán prezentácie pre hladšiu prezentáciu.

**Štart pretekov** je plánovaný na **9,30**

**Štart jednotlivých disciplín** bude prebiehať v časových blokoch po 20 min tak, aby každá škola, skupina mohla mať svoje štarty realizované v priebehu 1 hodiny.

**Vyhlásenie** bude bezprostredne po skončení posledného štartu, odhadom o 13,00.

**Miesto konania krajského kola v Lučenci : Areál pri ZŠ L. Novomeského v Lučenci**

**Účastníkov slovenského finále bude spolu 72.**

V každej disciplíne bude súťažiť po 12 detí, nasadených do dvoch behov podľa časov z krajských kôl. Z každého kraja sa slovenského finále zúčastní 18 detí.

**Slovenské finále** sa pobeží v centre Košíc, na Hlavnej ulici, s cieľom pri Urbanovej veži **v piatok 1.6. o 13,00.** V rámci finále sa uskutočnia ešte štafetové preteky na umelom povrchu Mondo pred Dómom sv. Alžbety. Každý kraj nominuje pre slovenské finále 3 štafety : dievčenskú, chlapčenskú a miešanú.

**Superfinále :** V medzinárodnom, ostravskom Superfinále bude súťažiť v každej disciplíne **8 detí, z toho 2 zo Slovenska, 2 z Poľska a po 4 z Česka.**

**V ostravskom Superfinále 13.6. bude štartovať** zo 48 detí, celkom **12 detí zo Slovenska.**

**Do Superfinále v Ostrave obdržia pozvánku Prví dvaja v každej kategórii zo slovenského finále** . Zároveň získavajú každý celkom po 3 vstupenky na IAAF World Challenge Zlatá Tretra v Ostrave (pre seba a svoj sprievod).

**Kontaktný email a tlf. na org.krajského kola:** [**d.pauko@szm.sk**](mailto:d.pauko@szm.sk)**, 0907 831 288**

Kontaktný email na organizátora Čokoládovej Tretry : [cokotretra@atletikakosice.sk](mailto:cokotretra@atletikakosice.sk)

**Ambasádormi Čokoládovej Tretry Slovensko 2018** budú **Igor Kováč**, bronzový z majstrovstiev sveta v atletike, **Ján Volko**, najlepší slovenský atlét súčasnosti, **Danka a Janka Velďákové**, slovenské skokanky, dlhoročné reprezentantky SR.